
ЧАСТ ПЪРВА

 І  ВЪВЕДЕНИЕ В ПЛАНА

          1. Основание за разработване на плана
[bookmark: bookmark3]Планът за защита при бедствия на ПГИТ „Рачо Стоянов” е разработен съгласно чл. 9, ал. 1, т. 4 от Наредба № 8121з-647 от 01.10.2014 г. на Министерство на вътрешните работи и Министерство на инвестиционното проектиране за правилата и нормите за пожарна безопасност при експлоатация на обектите (ДВ, бр.89/28.10.2014г.)

          2. Цел на плана
Да се извърши организация за работа и действия на ръководството, учителите, другия персонал и учениците при възникване на бедствие, аварии и катастрофи /БАК/, застрашаващи живота и здравето им, след извършване и оценка на обстановката, даденостите и категорията на училището.


            IІ ОБЩИ ПОЛОЖЕНИЯ
1 .Характеристика на района 
Община Дряново е разположена в централната част на северна България на площ 248,5 кв.км. Релефът е предимно полупланински, включващ част от Предбалкана със средна надморска височина 263 м., а гр. Дряново 234 м. ПГИТ "Рачо Стоянов" се намира в северната част на гр. Дряново в близост до главен път 1-5 (Е-85) Русе - Ст. Загора, като в близост до учебното заведение няма промишлени предприятия..
2.Строителна характеристика на училище.

	Обща площ /кв.м/

	11 800 кв.м


	Застроена площ /кв.м/

	  1 800 кв.м


	Незастроена площ /кв.м/

	  1 000 кв.м


	Брой на сградите /секциите/

	         1


	Етажност на всяка от тях

	         3


	Степен на пожароопасност

	Ш степен


	Тип строителство съгласно чл.123 от
Наредба №5 от 21.05.2001 г.

	масивна


	Подземни етажи /брой, характеристика/

	2 / противорадиационно укритие/, котелно помещение, 2 стаи за огняр и РРП


	Първи етаж/характеристика/

	7 класни стаи,  1 класна стая за дигитални създатели,  1 кабинет „Машини и системи с ЦПУ“, 1 бр. медицински кабинет,  1 бр. технически кабинет  и склад, 1 малък физкултурен салон, 1 голям физкултурен салон, 1 стая на физкултурника, лавка и стая „Охрана", фоайе  подход за напускане


	Втори етаж /характеристика/

	2 класни стаи, 1 актова зала, 1 кабинет РИТ, 1 компютърен кабинет,  1 училищна библиотека, 1 кабинет УЦТ,  1 методичен кабинет, 2 стаи за архив, склад за КТПУ, 2 канцеларии, 1 склад, 1 тенис зала, 1 учителска стая, стълби към I и III етаж


	Трети етаж/характеристика
	8 стаи, които са необитаеми, предадени на Исторически музей Дряново.

	Подпокривно пространство /характеристика/

	покрив- асфалт




Сградата е ТРЕТА степен на пожароустойчивост и е обезпечена от две разсредоточени стълбищни клетки. Осигурени са самостоятелни изходи за евакуация:

а/ Два източни – единият е на по-горно ниво на първия  етаж, другият е  на първия етаж 
б/ два южни - на нивото на сутерена /през помещението на столовата/ и в коридора
б/ Един  северен изход –на нивото на първи етаж /централен вход-изход/.
3. Комуникационна среда
Училището обхваща ученици от различни населени места на област Габрово – общо 117 ученика. Учениците  в дневна форма на обучение са на възраст от 14 до 19 години. Учебната дейност е целодневна, на една смяна и е съсредоточена на първия етаж. Обслужващия персонал /хигиенисти/-  2 човека по програма от община Дряново, 10 учители, 1 директор и 1 оперативен счетоводител, 1 медицинско лице.
Училището е свързано транспортно чрез ул. „Трети март” от градската пътна мрежа, която обслужва жителите и пешеходен подход от ул. „Васил Левски”.
Сградата на училището е осигурена с мобилна и телефонна мрежа на Виваком. Електроснабдяването е осигурено чрез трафопост, който се намира на съседна улица /около 50м/. Водоснабдяването е осигурено чрез градската канализационна мрежа.
Училището е разположено в близост до главен път І-5(Е-85) Русе - Ст.Загора - с    интензивно движение. 

      4.  Личен състав ПГИТ „Рачо Стоянов” – гр. Дряново:
-  101 ученика
- 10 учители
- 1 директор
- 1  оперативен счетоводител
 - 2 друг помощен  персонал


III  АНАЛИЗ НА ВЪЗМОЖНИ БЕДСТВИЯ И АВАРИИ И ПРОГНОЗА ЗА ПОСЛЕДСТВИЯТА ОТ ТЯХ

БЕДСТВИЯ ОТ ПРИРОДЕН ХАРАКТЕР

А/ ЗЕМЕТРЕСЕВИЯ
Според сеизмичното райониране на страната територията на общината попада в периферията на Североизточния район - Горнооряховската сеизмична зона. Очакват се земетресения с магнетудни нива до 7.0. Могат да се очакват въздействия върху земната повърхност до осма степен по скалата на Медведев-Шпонхойер-Карник-МШК-64.
Най-тежка се очаква обстановката в района на Дряново, Царева ливада, Радовци, Гостилица, където тежките повреди и разрушения могат да достигнат 40-50%.

Б/ СВЛАЧИЩА, СРУТВАНИЯ, СРИВАНИЯ
 Хълмисто-планинския релеф на Община Дряново е естествена геоложка предпоставка за възникване на различни по интензивност и размер свлачищни масиви. От „Геозащита – Плевен” ЕООД не са регистрирани в района на ПГИТ „Рачо Стоянов” периодично активни свлачищни масиви.

В/ ПОЛЕДИЦИ И ОБЛЕДЯВАНИЯ
През зимните месеци на територията на училището падат обилни снеговалежи, съпроводени с умерен до силен вятър. Дебелината на снежната покривка достига до 70 см. Ниските температури предизвикват поледици и обледяване на пътната мрежа и двора.
При такава обстановка ще се затрудни придвижването на учители, ученици и служители и снабдяването на училището с гориво – нафта. Възможни са проблеми с електро- и водоснабдяването.

Г/ НАВОДНЕНИЯ
Училището не попада в заливна зона на река Дряновска. Няма в близост други водни съоръжения /микроязовир, язовир и др/

Д/ ПОЖАРИ
Училището има установена І-ва степен на пожароопасност. То не граничи с обекти, които могат да бъдат носители на ситуации с непредвидим характер.
Училището е с локално отопление на течно гориво и при авария, а също и при неправилно ползване на електрически уреди е възможно възникване на пожар.  Училищното обзавеждане е такова, че при горене се отделя дим с токсично действие поради наличие на въглероден оксид, азотни и серни оксиди и др.
Хипотетичен риск за възникване на пожари от трансформаторен пост няма.

БЕДСТВИЯ ОТ ТЕХНОГЕНЕН ХАРАКТЕР

А/ ИНЦИДЕНТИ В ПРОМИШЛЕНИ ОБЕКТИ
Училището не граничи с промишлени обекти и няма условия за замърсяване на района му с промишлени отровни вещества.

Б/ РАДИАЦИОННА АВАРИЯ В АЕЦ „КОЗЛОДУЙ” ИЛИ ТРАНСГРАНИЧНИ РАДИОАКТИВНИ ЗАМЪРСЯВАНИЯ
При възникване на авария на енергоблок в АЕЦ „Козлодуй” и при трансграничен пренос на радиоактивни вещества в зависимост от метеорологичната обстановка – при средногодишна скорост на вятъра от 2 м/сек. /7,2 км/ч/ - утаяването на радиоактивните аерозоли по следата на радиоактивния облак ще достигне границите на областта след около 8 до 10 часа при авария в АЕЦ и  2-3 денонощия при трансграничен пренос на радиоактивни вещества.
При тежка радиационна авария в АЕЦ „Козлодуй”, общините от област Габрово не попадат в 30-километровата зона за аварийно планиране, но по-всяка вероятност ще попаднат в зоната на СТРОГ КОНТРОЛ.
В тези случаи ще се наложи провеждането на мероприятия за защита на учениците и личния състав на училището като: временно укриване в защитни съоръжения /противорадиационни укрития, приспособени жилищни и други помещения/, йодна профилактика, раздаване и използване на ИСЗ, херметизиране на помещенията, строг дозиметричен и радиационен контрол и провеждане на дезактивационни мероприятия.

В/ ТЕРОРИСТИЧНИ ДЕЙСТВИЯ

В условията на усложнената криминогенна обстановка и в резултат на терористични действия е възможно преднамерено да бъдат предизвикани кризисни ситуации на територията на училището с непредвидими последствия.


ІV. ИЗВОДИ ОТ ВЕРОЯТНАТА ОБСТАНОВКА И ОСНОВНИ ЗАДАЧИ, ПРОИЗТИЧАЩИ ОТ НЕЯ 

Разнообразните бедствия от природен и техногенен характер, които е възможно да възникнат на територията на училището, могат да доведат до създаване на усложнена обстановка и до затруднения в учебния процес.
 1. Най-сложна обстановка ще се създаде при разрушително земетресение, пожари и радиоактивно замърсяване вследствие на авария в АЕЦ „Козлодуй” или трансграничен пренос на радиоактивни вещества.
2. При земетресения с интензивност VІІІ степен по скалата на Медведев-Шпонхойер-Карник-МШК-64 са възможни повреди в отоплителната, водоснабдителната и електрическата инсталация и частични пропуквания на сградния фонд. Учителите и учениците нямат изградени навици за действие при земетресение. Основните усилия ще се съсредоточат в най-силно пострадалите участъци в района на училището.
3. Районът на училището не е уязвим от наводнения.
4. Локалните инциденти от близки производствени обекти не засягат училището и не изискват предварителна подготовка на сили и средства за овладяване на последствията за училището.
5. При радиационна авария в АЕЦ „Козлодуй” училището не попада в 30-километровата зона за аварийно планиране, но след аварията е възможно създаване на сложна радиационна обстановка. Основните усилия ще се насочат към организиране и провеждане на мероприятия за защита на личния състав и учениците от очакващото се радиоактивно замърсяване.
6. При възникване на събитие /бедствие, аварии и катастрофи/ с локален характер основните усилия ще се насочат към провеждане на спасителни работи в огнището на поражение и ликвидиране на събитието и последствията от него.
Спасителните работи започват със собствени сили и средства незабавно под ръководството на председателя на Училищния щаб за координация. Изградените аварийни групи и личния състав нямат необходимата подготовка, оборудване и психическа устойчивост за действия в такива ситуации. Чрез Общинския щаб за изпълнение на общинския план за защита при бедствия ще се наложи изпълнението на спасителни и неотложни работи да се извърши с екипите на службите за спешно реагиране на ЕСС.
Възможните последствия за личния състав при възникване на бедствия, аварии и катастрофи налагат непрекъснато и целенасочено обучение на учители, служители и ученици по способите за защита и самозащита и оказване на първа помощ и самопомощ.

V. ПОДДЪРЖАНЕ НА ПОСТОЯННА ГОТОВНОСТ ЗА ДЕЙСТВИЕ ПРИ БАК ОРГАНИ И ГРУПИ ЗА ДЕЙСТВИЯ ПРИ БЕДСТВИЯ. АВАРИИ И КАТАСТРОФИ
В училището са изградени:
1.Училищен щаб за защита при бедствия, аварии и катастрофи /УЩЗБАК/
1.1.Състав на щаба /определя се със заповед на председателя на УЩЗБАК в зависимост от конкретните условия и възможности на училището. Приложение №1./
1.1.1. Председателят на щаба е директорът на училището съгласно "Правилник за организацията и дейността по предотвратяване и ликвидиране на последствията при бедствие, аварии и катастрофи" /ПМС № 18/23.01.1998г./.

1.2. Задачи на щаба:
1.2.1. Да организира защитата на личния състав при бедствие, аварии и катастрофи.
1.2.2. Да планира превантивни Мероприятия и организира тяхното изпълнение.
1.2.3. Да поддържа органите и групите в готовност за действия при бедствия, аварии и катастрофи.
2. Аварийно-спасителни групи:
Съставът на групите се определя със заповед на Директора на ПГИ „Рачо Стоянов” /Приложение № 2/
            2.1.Група за наблюдение и оповестяване
Задачи на групата:
· Да организира непрекъснато наблюдение при обявена опасност от бедствия, аварии и катастрофи в района на учебното заведение;
· Да обходи района на училището веднага след бедствие, авария или катастрофа и да осигури първата информацията пострадали и състоянието на сградния фонд;
· . Да подпомогне Председателя на УЩК на училището при изясняване на цялостната обстановка след бедствие, авария или катастрофа.
· . Да информира своевременни УЩК за възникнали промени в обстановката.

             2.2.Санитарен пост
             Задачи на поста
· Да участва в провеждането на всички санитарни и противоепидемиологични -мероприятия на училището;
· Да подпомогне в реална ситуация изпратените медицински сили в усилията им за спасяване на живота на пострадалите.

              2.3. Група за получаване и раздаване на индивидуални средства за защита (ИСЗ)
 Задачи на групата:
· Да съхранява и обслужва наличните ИСЗ съгласно дадените указания;
· При недостиг на ИСЗ да направи заявка до общината за осигуряване на необходимите количества;
· Да води точен отчет на наличните и полагащи се ИСЗ;
· Да създаде необходимата организация за бързото получаване и раздаване на ИСЗ;
· Да изготвят списъци с размери на необходимите ИСЗ, които да се актуализират в началото на учебната година;
· Да осигури подръчни средства за защита/памучно-марлени превръзки, кърпи/ при липса на ИСЗ в общината.

2.4. Група за поддържане и експлоатация на колективните средства за защита /херметизиране на помещенията/
· Да организира при необходимост бързото затваряне на вратите, прозорците и отдушниците на сградата.
· Да определи подходящи за херметизиране помещения в сградата и да организира бързото им херметизиране при необходимост.
· Да следи за реда и дисциплината в херметизираните помещения, когато те се използват по предназначение – използването на противорадиационното укритие
             3. Група за противопожарна защита
Задачите се определят съгласно инструкциите на РС „ПБЗН”  и заповед на председателя на УЩ-Приложение №2./
Дейността на УЩ, състава и задачите на групата за противопожарна защита, структуриране и разработване на План за действия при пожар в училищната сграда се съгласува с Районна служба „Пожарна безопасност и защита на населението” / РС „ПБЗН”  /.Същият е неразделна част от този план.

VІ. ОПОВЕСТЯВАНЕ И ПРИВЕЖДАНЕ В ГОТОВНОСТ
1.ОПОВЕСТЯВАНЕ
 Информация за възникване на кризисни ситуации с бедствен характер постъпва чрез дежурния по Общински съвет за сигурност / ОбСС/ в учебно време и периода между две смени до дежурния учител на телефон 0676/72377, във времето от 19.00 ч. до 7.00 ч. и в  почивните дни до Мария Иванова Събева – Директор, тел: 0878974839.
След получаване на информацията дежурният учител оповестява незабавно председателя, зам. Председателя и секретаря на УЩК по схема /Приложение/ № 3. Секретарят оповестява ръководителите на групи по схема /Приложение/ № 4 със сигнала „Бедствие”.
За оповестяване на учениците и останалия персонал на училището се използват установените сигнали за ранно предупреждение и оповестяване на населението на територията на страната / Приложение №5/ или други предварително известени, чрез наличните възможности. Оповестяването се извършва чрез електрически звънец или училищна камбанка.
Времето за явяване на определеното работно място на членовете на УЩК след оповестяване е както следва:
· в учебно време – до 20 мин
· в извънработно време – до 60 мин
           УЩК се оповестява:
· при опасност породена от бедствие /т.е. при реална обстановка/;
· при провеждане на учение по план на Общинския щаб за координация;
· при проверка на готовността на УЩК;
· при решение на председателя на УЩК.
           За възникнали кризисни ситуации на територията на училището личния състав се оповестява по решение на председателя на УЩК.
      2. ПРИВЕЖДАНЕ В ГОТОВНОСТ
Щабът за координация се събира в учителската стая, анализира обстановката, внася корекции в зависимост от конкретната обстановка и се доуточняват:
· мероприятията за незабавно изпълнение;
· редът за действие;
· редът за изнасяне в районите на училището;
· начин за разполагане в района;
· участъци и режим на работа;
· редът за обмен на информация.
              При силни земетресения УЩК се привежда в готовност самостоятелно по решение на председателя му.

VІІ. ВЪВЕЖДАНЕ НА ПЛАНА В ДЕЙСТВИЕ

За постигане на целите на аварийното планиране след утвърждаване на плана от директора на ПГИ „Рачо Стоянов” в зависимост от бедствието се активира съответната на естеството му специализирана част с оглед създаване на оптимална организация за изпълнение на дейности по намаляване риска и осигуряване защитата на личния състав и учениците.
УЩК чрез създадената предварително организация за привеждането му в готовност и взаимодействие с аварийните групи на училището, а при необходимост и със службите за спешно реагиране на ОУ ПБЗН, ОД на МВР, РЗИ и ЦСМП, провежда в максимално кратки срокове спасителни и неотложни аварийни работи във възникналото огнище на поражение и осигурява необходимата защита на учениците, личния състав, материалните и културни ценности на училището.
Управлението на бедствията се извършва от Мария Събева – Директор, а при отсъствие  от г-жа Петя Василева– заместваща директора по заповед.
В случай, че има жертви, пострадали, необходимост от евакуация от високите етажи и други особени случаи, при които е необходимо участието на сили от службите за спешно реагиране на Единната спасителна система, взаимодействието и координацията между тях  се извършва от ръководителя на място. Ръководител на място е Началника на ОУ Пожарна безопасност и защита на населението или оправомощено от него длъжностно лице, освен в случаите на терористични действия и епидемии. В тези случаи ръководител на място е директора на ОД на МВР, съответно РЗИ.

Забележка: Ако характерът на бедствието е такъв, че позволява поетапност в работата, за да се избегне паника, е целесъобразно първоначално да бъдат информирани ръководството,  педагогическия,  административния,  обслужващия персонал и работниците, които да извършат мероприятията по информиране и организиране на действията на учениците.

VІІІ. УКАЗАТЕЛ С ТЕЛЕФОННИ НОМЕРА
Оперативен дежурен в Общински съвет за сигурност-723-84/729-62/64/65 
Секретар на ПОбщК за ЗНБАК-732-67 / 737-15
 Председател на УЩК – Мария Събева - 723-77/ 0878974839
Зам.председател – Красимир Илиев - 0878 867721
Секретар – Теодора Дянкова 0884 560056

ІХ. КАРТА
Нанасят се:
-местонахождението на училището;
-маршрут за извеждане пеша;
-местата за разполагане след възникване на бедствието;
-обекти, съхранявани и работещи с ПОВ, и прогнози на зоните;
-места за спешна и неотложна медицинска помощ /СНМП/ РС „ПБЗН”, РПУ, болници

Х. СХЕМА НА УЧИЛИЩЕТО
Схемата се изготвя в два екземпляра. Единият остава в училището, а другият в представителя на ЩАБА в община Дряново
-Изготвя се обща схема на училището и схема на всеки етаж. На схемите се нанасят:
-местата на кабинетите и класните стаи;
-общи помещения, складове и др.;
-стълбища;
--защитни съоръжения/скривалища, противорадиационни укрития (ПРУ);
-местата на съсредоточаване на хора;
-местата за съхраняване на опасни вещества.

ЧАСТ ВТОРА
ПЛАН ЗА ДЕЙСТВИЯ ПРИ СИЛНИ ЗЕМЕТРЕСЕНИЯ
                1. Анализ на риска от възникнали земетресение
             Според приетото сеизмично райониране на страната територията на областта попада в периферията на СЕВЕРОИЗТОЧНИЯ РАЙОН – ГОРНООРЯХОВСКАТА СЕИЗМИЧНА ЗОНА. Магнитутните нива, от които може да се очаква въздействие върху земната повърхност са от ЧЕТВЪРТА до ОСМА степен по скалата на Медведев-Шпонхойер-Карник-МШК-64.
При така очертаващата се сеизмична прогноза в района на училището ще се създаде следната обстановка:
· част от сградата – централна част /над централния вход/ може да получи пропуквания и обрушване на мазилката, коминът на котелното ще бъде вероятно повреден, учебният процес ще бъде временно преустановен, разрушенията могат да достигнат до 15 %;
· Водоснабдяването, електроснабдяването и телефонните връзки ще бъдат нарушени;
· Поради евентуални повреди на ул. „Трети март” и ул. „Васил Левски” транспортното осигуряване на училището ще бъде осезателно затруднено;
· Психологическата устойчивост на личния състав и на учениците ще се намали, възможно е да настъпи паника.
При създадената  обстановка има вероятност част от състава на УЩК да не се явят на работните места, с което ще се затрудни организирането и ръководството на спасителните и аварийни дейности. Възможни са прояви на мародерство в района на училището. 
Времето като сезон ще окаже значително влияние за провеждане на спасителните и неотложни аварийно-възстановителни работи. Най-тежки ще бъдат условията през зимата, когато евентуална дебела снежна покривка ще затрудни транспортното осигуряване на възстановителните работи. Времето като част от денонощието също ще оказва влияние.
               
  2. Замисъл за действие
С цел създаване на оптимална организация за успешно осъществяване на мероприятията по защита на учениците, личния състав и училищното имущество да се организират и проведат спасителни и неотложни аварийно-възстановителни работи при възникване на силно земетресение.
При възникване на земетресение  въвеждането на плана се извършва по разпореждане на председателя на УЩК – Мария Събева , а при негово отсъствие от заместник председателя – Петя Василева.
За начало на оповестяването на УЩК при силно земетресение се счита времето на затихване на силния земен трус.
Управлението на спасителните и възстановителните работи се осъществява от УЩК под ръководството на Директора на учебното заведение. На основание на първично постъпилата информация за нивото на сеизмичното въздействие и ефекта от него, УЩК своевременно се привежда в готовност и се организират в кратки срокове спасителните и неотложни аварийно-възстановителни работи в районите, засегнати от земетресението.
Основните усилия да се насочат в района на  класните стаи, в които се провежда учебен процес. Спасителните работи да започнат чрез оказване на помощ и взаимопомощ на леко пострадалите със санитарното звено на училището.
Начало на спасителните работи:
· за собствените сили и средства – незабавно
· за придадените сили и средства от Общинския щаб за координация – до 6 часа след земетресението.


3. Ред за действие на УЩК
След преминаване на първия трус/ около 60 s/ членовете на щаба извършват следното:
3.1 Определят пътищата за евакуация и организират извеждането на учениците веднага след първия трус /след около 60 сек./ на двора на училището, далеч от сградите и големите дървета.
3.2 Организират наблюдение за уточняване на обстановката в училището- пострадали, пропуквания, разрушения, пожари, повреди по комунално-енергийната система и др.
3.3.Организира оказването на първа долекарска помощна пострадалите и транспортираното им до болнични заведения;
3.4. Прави проверка на изведените ученици. Ако има липсващи, организира издирването им в сградата;
3.5. Прави необходимите донесения до Общинския щаб за координация и поддържат непрекъсната връзка с дежурния по Общински съвет за сигурност за получаване на помощ и указания.
След земетресението, членовете на щаба извършват следното:
3.6 Издирват и уведомяват родителите на пострадалите ученици.
Издирват и устройват учениците, чиито семейства са пострадали.

4. Организиране и провеждане на спасителни работи и неотложни ликвидационни мероприятия

Започват незабавно със запазилите способност за работа членове на аварийните групи на училището и продължават по реда на пристигане на екипите на службите за спешно реагиране в следната последователност:
4.1. Гасене на пожари.
4.2. Разкриване и спасяване на затрупани ученици и учители, персонал.
4.3. Оказване на долекарска помощ.
4.4. Събиране и охрана на материалните ценности.
4.5. Отцепване и охрана на района на училището.
4.6. Възстановяване на пътните подходи към училищната сграда.
4.7. Отстраняване на аварии на комунално-енергийните мрежи – електро и водозахранване и съобщителните връзки.
4.8. Укрепване или обрушване на пропуканите стени.

5. Транспортно осигуряване

При изпълнение на спасителните и неотложни аварийно-спасителни работи, техническото и транспортно осигуряване се организира от Община Дряново. Специализирана автомобилна и инженерна техника се осигуряват от съответните екипи на ЕСС.

ЧАСТ ТРЕТА
 ПЛАН ЗА ДЕЙСТВИЯ ПРИ НАВОДНЕНИЕ
1.Дейности  за намаляване на риска.
Организират се чрез разработване и изпълнение на проекти за подобряване параметрите на участъци от критичната инфраструктура в района на училището, обучение на Щаба за координация,  учениците и личния състав за поведение и действие при наводнение.
На база прогнозираните рискови фактори за възникване на локални наводнявания в района на училището, директорът организира изпълнението на превантивни мероприятия за предотвратяване или намаляване на последиците от наводнение по отношение на:
1.1. Състояние на отводнителната канализация за повърхностни води.
1.2. Изправност на улуци и лакомици.
1.3. Състояние на пътища и канавки в района на училището.

2. Организация на действията на Училищния щаб за координация.
Ръководството на организацията на дейностите на Училищния щаб за координация при бедствия в изпълнение на чл. 36, от ЗЗБ се изпълнява от директора на учебното заведение. На база постъпилата информация от оперативния дежурен в ОбСС, директорът привежда в готовност Училищния щаб за координация на СНАВР (Приложение З ) . Уточняват се въпросите за:
- приоритети в изпълнението на аварийното планиране; 
-  ред за изнасяне в района на училището;
- начин на разполагане на специализираните екипи от ЕСС;
- участъци и режим на работа;
- видовете осигурявания.
-изискване при необходимост на допълнителни сили и средства от състава на Единната спасителна система по разпореждане на директора чрез кмета на общината.
Структурно Щабът за координация е изграден с предварително издадена от директора заповед. В него са включени преподаватели и помощен персонал, планирани за ръководство на СНАВР съобразно определените им функции или предмет на дейност (Приложение № 1).
При сложна обстановка с тежки последици, налагаща нарастване на силите и средствата, изпълнението на възстановителните работи ще се извърши с участието на екипи от службите за спешно реагиране на Единната спасителна система чрез Общинския щаб за координация.
3. Мерки за защита на учениците, учителите и персонала.
Информация за опасност от наводнение дежурният учител получава от оперативния дежурен в ОбСС - Дряново. След оценка на информацията дежурния по охрана уведомява:
- директора на училището;
- щаба за координация на НАВР;
- личния състав на АСПГ.
Дежурният учител извършва оповестяването по предварителна схема със сигнала "Бедствие" (Приложение № 3). Времето за оповестяване в зависимост от ограниченията в обстановката е до 4+20 минути. Времето за явяване на определеното работно място след оповестяване е както следва:
- в работно време - до 20 мин.;
- в извънработно време - до 60 мин.;
Основните усилия се съсредоточават в наводнените участъци с оглед своевременното извеждане на хора и опазване на документация, материални и културни ценности. Спасителните работи започват с незабавно оказване на помощ и взаимопомощ на пострадали ученици и служители.
Училищният щаб за координация под ръководството на директора на училището организира изпълнението на следните спасителни и възстановителни работи:
- Уточняване на залетите участъци, и отцепване на бедстващия участък;
- Извеждане на ученици, учители и персонал и оказване на медицинска помощ;

- Разчистване на подходи и пътни участъци.
- Възстановяване на компрометирани пътни участъци
-Отводняване на мазета и приземни етажи на сградата
-Отстраняване на аварии по канализационните мрежи за отвеждане на повърхностни води-чрез екипите на "В и К";
-Възстановяване на електрозахранването -чрез аварийните групи на „Енерго про" АД-регионален център Габрово;

4.Ред за действие на Училищния щаб за координация
Дейността на Училищния щаб за координация след като бъде уведомен от дежурния по Общински съвет по сигурност /ОбСС/ се изразява в:
При опасност от наводнение;
1. Организира дежурство в училището и осигурява връзка с Общинския щаб за координация.
2. Осигурява изпълнението на всички решения, взети от Общинския щаб зд координация. 
3. Организира изнасянето на ценно имущества и документи от помещенията, в които има опасност от наводнение.
4. Организира временно прекратяване на учебните занятия в помещенията застрашени от
наводнение.
5. Доуточняват се маршрутите и местата за установяване до преминаване на опасността.
След възникване на наводнение:
-Оповестява личния състав;          
-Прекратява учебните занятия;
-Прави проверка на изведените ученици. Ако има липсващи организира издирването им в сградата.     
-Организира своевременно извеждане на учениците и персонала на безопасно място и дава указания за тяхното поведение съобразно конкретната обстановка;
-Съобщава на Общинския щаб за координация за състоянието на училището и при необходимост иска конкретна помощ;
-Уточнява маршрутите за извеждане пеша.              
След напускане на наводнената зона членовете на Училищния щаб за координация:
- Издирват и се грижат за учениците, чиито семейства са пострадали от наводнението;
- Издирват и уведомяват родителите на пострадали ученици.


ЧАСТ ЧЕТВЪРТА
ПЛАН ЗА ДЕЙСТВИЕ ПРИ СНЕЖНИ БУРИ, ПОЛЕДИЦИ И ОБЛЕДЯВАНИЯ
На основа представените статистически данни може да се направи следната прогноза:
-при силни ветрове и обилни снеговалежи са възможни снегонавявания на територията на ПГИТ „Рачо Стоянов" което ще доведе до изолация на училището за определен период от време;
 -ниските температури могат да предизвикат поледици и обледявания, което ще затрудни учебния процес в училището, свързан основно с електрозахранване, водоподаване и движение по пътната мрежа;
 - ще се затрудни движението на МПС до училищната сграда; 
 - ще се затрудни придвижването на учениците и служителите до училището;
 - ще бъде затруднена доставката на хранителни продукти.
На база прогнозираните рискови фактори за възникване на усложнена зимна обстановка в района на училището е необходимо ръководството да организира изпълнението на превантивни мероприятия като извърши предсезонна подготовка за привеждане в готовност на училището за нормална дейност в зимни условия състояща се в:
- проверка на състоянието на отводнителната канализация за повърхностни води;
- проверка изправността на покривни конструкции;
- проверка изправността на улуци и лакомици;
- снабдяване със снегопочистващ инструментариум необходим за осигуряване проходимостта на вътрешните пътища;
-профилактика   на отоплителните  уреди;
2. Замисъл за действие                                               
При обилни снеговалежи, снегонавявания, поледици и обледявания основните усилия на Училищния щаб за координация ще се съсредоточават към:
- организация на снегопочистването и осигуряване проходимост на улица „Трети март" и ул. „Васил Левски" и пешеходните подходи, създавайки предварителна групировка от сили и средства; 
- осигуряване на готовност за взаимодействие с екипи на специализирани сили;
- осигуряване на отоплението и зареждане на лавката със закуски;
- осигуряване на електрозахранването чрез енергийни ресурси на териториално ниво.
3. Ред за действие.
Информация за вероятни интензивни снеговалежи, поледици и обледявания и очакваните последици от тях се осигурява от дежурните по ОбСС чрез дежурния учител. След получаване на информацията той оповестява незабавно по телефона директора на училището.
Дейността на УЩ, след като бъде уведомен от дежурния на Общински Съвет за сигурност, се изразява в :
3.1. Осигурява снегопочистването и опясъчаването на района пред и в двора на училището.
3.2. Поддържа непрекъсната връзка с Общинския щаб за координация за помощ и указания;
3.3. Организира транспортирането на личния състав до местоживеенето, ако училището се намира в друго населено място или е извън населен район;
3.4. При невъзможност за придвижване до местоживеенето, организира настаняването на личния състав в подходящи условия и изхранването им до осигуряване на възможността за завръщането им по домовете;
3.5. Организира осигуряването на първа и лекарска помощ при необходимост;
3.6. Организира информиране на родителите и близките за здравословното състояние на личния състав и тяхното местонахождение;
3.7. Организира информиране на личния състав за правилата за действие при създадената обстановка
3.8. При необходимост изготвя предложение с точна мотивация до ОбЩК на СНАВР и до Общинската администрация за временно прекратяване на учебните занятия.


ЧАСТ ПЕТА
ПЛАН ЗА ДЕЙСТВИЯ ПРИ ПОЖАР
ПОЖАР В СГРАДАТА НА УЧИЛИЩЕТО
/Дейността на комисията, състава и задачите на групата за противопожарна защита, структурирането на План за действие при пожар в училищната сграда се съгласува и разработва с Районна служба „Пожарна безопасност и защита на населението" /РС „ПБЗН'7. Същият е неразделна част от този план/.


ЧАСТ ШЕСТА
ПЛАН ЗА ДЕЙСТВИЕ ПРИ АВАРИЯ В АЕЦ ИЛИ ТРАНСГРАНИЧНИ РАДИОАКТИВНИ ЗАМЪРСЯВАНИЯ.
I. МЕРКИ ЗА ПРЕДОТВРАТЯВАНЕ ИЛИ НАМАЛЯВАНЕ НА ПОСЛЕДИЦИТЕ ОТ РАДИОАКТИВНО ЗАМЪРСЯВАНЕ.
1.Анализ на възможните сценарии.
Повишаване на радиационния фон на територията на област Габрово е възможно при:
-  радиационна авария в АЕЦ"Козлодуй" и обекти работещи с ядрено гориво;
-  трансграничен пренос на радиоактивни вещества;
- опити с ядрено оръжие;
- терористични актове с използване на радиологични бомби;
- аварии с източници на йонизиращо лъчение /производствено-технологични, измервателни, медицински, ПТП с превоз на ИЙЛ/.
При авария в АЕЦ с изхвърляне на радиоактивни вещества в атмосферата са възможни различни пътища на въздействие на радиационните фактори върху населението:
 -външно β- и γ- облъчване от преминаващия радиоактивен облак;
 - вътрешно облъчване от вдишваните радиоактивни аерозоли /инхалационна опасност/;
 - контактно облъчване вследствие радиоактивно замърсяване на кожата и дрехите;
 - общо външно γ -облъчване от радиоактивните вещества отложени на земната повърхност и различните местни обекти;
 - вътрешно облъчване вследствие употреба на вода и хранителни продукти замърсени с радиоактивни вещества.
При определяне на риска от радиоактивно облъчване се отчитат:
-вида на радиоактивния изотоп;
-вида на радиоактивното лъчение-α, β или γ;
-периода на полуразпад, енергията и активността на източника, както и мощността на дозата. 

Област Габрово не попада в 30-километровата зона за аварийно планиране, но по всяка вероятност ще попадне в ЗОНА НА СТРОГ КОНТРОЛ.
2.Дейности за намаляване на риска
На база прогнозираните рискови фактори за възникване на радиоактивно замърсяване ръководството на училището да организира изпълнението на следните превантивни мероприятия за предотвратяване или намаляване на последиците:
2.1. Предварителна организация за бързо херметизиране и приспособяване на помещения за укриване на учениците, учителите административния и помощния персонал.
2.2. Готовност за осигуряване и раздаване на индивидуални средства за защита /ИСЗ/;
2.3. Извършване на йодна профилактика по решение на Министерството на здравеопазването;
2.4. Организационна готовност за извършване на дезактивизация и изпълнение на защитните мероприятия в зоната за строг контрол;
2.5 Приоритетно снабдяване със сухо мляко, бутилирана вода и консервирани храни.
3. Система за оповестяване на Щаба за координация.
За радиационната обстановка при авария в АЕЦ информацията се получава в съответната община от дежурния в Общински съвет по сигурност.     
П. МЕРКИ ЗА ЗАЩИТА НА ЛИЧНИЯ СЪСТАВ
Щабът за координация в училището във взаимодействие с Общинския щаб за координация на база предварително създадена организация и групировка от сили и средства организира изпълнението на защитни и други неотложни работи и създава условия за привеждане на училището в готовност за работа при повишена радиация с постоянно провеждане на мероприятия за подобряване на жизнената дейност.
Защитните мероприятия включват създаване на условия за своевременно херметизиране на помещения и приспособяване на помещения за укриване, извършване на йодна профилактика, осигуряване на индивидуални средства за защита на личния състав и учениците, строго спазване на санитарно-хигиенните мероприятия и започват незабавно след оценка на обстановката по разпореждане на Кмета на Общината.

1. Временно извеждане на учениците, учителите и персонала
Област Габрово се намира извън 30-километровата зона за неотложни защитни мерки при авария в АЕЦ „Козлодуй”. При неблагоприятна метеорологична обстановка, територията й може да попадне в на за дълговременни защитни мерки. Не се планира извеждане на населението / в частност училището/ от застрашената територия.
2. Организация на колективната и индивидуална защита на личния състав
Решение за укриване и защита на дихателните органи чрез раздаване и използване на ИСЗ взема Общинския щаб за координация. Укриването се организира в херметизирани помещения на училището по предварително изготвен разчет.
3. Оценка на нуждите от вода и храна
На база резултатите от лабораторните анализи, здравните експерти в Общинския координационен щаб извършват оценка на необходимостта от осигуряване с незамърсена питейна вода и храни.
За доставяне на вода ще се използват:
· водопроводни инсталации, съгласувано с „ВиК” по отношение на качествените показатели;
· бутилирана, чрез запазената търговска мрежа.
4. Дезактивизация на пътни участъци и площадки
Възможно е при високи стойности на радиоактивно замърсяване да се наложи дезактивизация на площадки в района на училището. Ще се извърши от екипите на фирмите сключили договор с Община Дряново организирани чрез ОбЩК.
5. Логистика
Извършва се с йодна профилактика съгласно критериите за прилагане на защитни мерки, заложени в Основните норми за радиационна защита /ОНРЗ – 2000/.
Това ще стане по разпореждане на Министерството на здравеопазването и по указания на медицинските органи не по-късно от два часа от началото на замърсяването под ръководството на ОбЩК.
Индивидуалните средства за защита /ИСЗ/ се съхраняват в общински склад.
ИСЗ се получават от ръководителя на групата за получаване и раздаване на ИСЗ. За необходимите ИСЗ ежегодно се изпраща заявка до ОбЩК / Приложение № 11/.
Необходимият транспорт за получаване на ИСЗ се осигурява от Общината. Раздаването става въз основа на предварително изготвен разчет / Приложение № 8/ чрез раздавателно-приемателна ведомост.
6. Здравеопазване
Изпълнението на защитните мероприятия за учениците, учителите и персонала са организира от ОбЩК на база резултатите от пробите за радиоактивно замърсяване в Лабораторията за гамаспектрометричен анализ, развърната във филиала на НИМХ – БАН – Плевен и съгласно регионалния план за медицинско осигуряване при бедствия, аварии и катастрофи.
Радиационно-хигиенните мероприятия включват ограничаване пребиваването на открити места и херметизиране на помещения /врати, прозорци, вентилационни отвори/.

ІІІ. РЪКОВОДСТВО НА ОРГАНИЗАЦИЯТА НА ДЕЙСТВИЯТА И ЗАЩИТАТА ПРИ РАДИОАКТИВНО ЗАМРЪСЯВАНЕ

Дейността на УЩК в ПГИТ„Рачо Стоянов” при опасност от радиоактивно замърсяване се изразява в:
1. Оценка на обстановката предоставена от ОбЩК на НАВР.
2. Оповестяване на личния състав по решение на директора.
3. Инструктиране на личния състав за поведение и действие. 
         	4. Създаване на организация за уплътняване на всички врати  и прозорци като се осигурява във всяко помещение един прозорец за проветряване покрит с плътен памучен плат.
         	5. Прекратяване на всички дейности на открито, изискващи събирането на ученици на едно и също място като игри, разходки, излети и др.
 6. Подготвяне /изработване/ на памучно-марлени превръзки за целия личен състав на училището.                   
         	7. Подготвяне на табелки с надпис „Водата е забранена за пиене", които да се поставят след указания дадени от ОбЩК.
         	8. Осигуряване на необходимите количества повърхностно-активни вещества /перилни препарати/ за приготвяне на дезактивиращи разтвори.
	9. Подготвяне и оборудване на места за изтупване на връхните дрехи и съхраняването им.            	10. Определяне на места за измиване на ръцете.     
             11. Да се упражнява ежедневен контрол върху личната хигиена и мерките за противорадиационна защита в бюфета към училището и в кухненския блок.
        	12. Създаване на организация чрез ОбЩК за доставка на пакетирани в солидни опаковки храни, бутилирана вода и сухо мляко.
        	13. Планиране и провеждане на ежедневни инструктажи за поведение и действие на личния състав и учениците при опасност от радиоактивно замърсяване.
        	14. При получаване на указания от ОбЩК за раздаване на йодни таблетки, цялостната дейност се организира и провежда от медицинското лице в училище съвместно с изградения санитарен пост. 
       	15. В часа на класа да се разяснява на учениците какво трябва да бъде тяхното поведение след отлагане на радиоактивен прах, като се акцентира върху изискванията за тяхната лична хигиена.
Дейността на УЩК след радиоактивно замърсяване се изразява в:
Извършените подготвителни мероприятия преди радиоактивното замърсяване на района се привеждат в действие и допълнително се извършва следното:
1. Проветряването на помещенията става за кратко време и само през прозорец с опънат плътен памучен плат;
 2. Пред всеки вход на училището да се постави навлажнена изтривалка, която периодично /на всеки два часа/ да се изпира с чиста вода.
3. Забранява се пиенето на вода от водопровода до второ нареждане;
4. Движението извън училището се извършва само с памучно-марлени превръзки;
5. Почистването става само с мокър парцал и с поливане с вода;
6. Площадките пред училището се измиват ежедневно с вода;
7. Забранява се тичането по коридорите и стаите, за да не се вдига прах;
8. До осмото денонощие се препоръчва даване на суха храна в подходяща опаковка. 
IV. ЗАМИСЪЛ ЗА ДЕЙСТВИЕ
Училищният щаб за координация с активното участие и в тясно взаимодействие с Общинския щаб за координация на база предварително създадената организация и групировка от сили и средства да проведе защитни и други неотложни работи в района на училището за привеждане на учебната дейност в условия на повишена радиация.
Защитните мероприятия включват укриване, извършване на йодна профилактика, защита чрез ИСЗ и строго спазване на санитарно-хигиенните мероприятия. Те се провеждат със собствени и общински сили и средства. Управлението им се осъществява от Училищния щаб за координация под ръководството на директора на училището, координирано с Общинския щаб за координация от работното му място.
Изпълнението на неотложните защитни мероприятия започва незабавно след оценка на обстановката с разпореждане на председателя на Общинския щаб за координация /в съответната община/.

